钦定古今图书集成/明伦汇编/氏族典/第503卷 > 陆九龄
## 钦定古今图书集成/明伦汇编/氏族典/第503卷 > 陆九龄

按《宋史陆九龄传》：“九龄字子寿，八世祖希声，相唐昭
宗。孙德迁，五代末避乱居抚州之金谿。父贺，以学行
为里人所宗，生六子，九龄其第五子也。幼颖悟端重，
十岁丧母，哀毁如成人。登乾道五年进士第，调桂阳
军教授。以亲老道远，改兴国军，调全州教授。未上，得
疾。一日晨兴坐床上与客语，犹以天下学术人才为”
念。至夕，整襟正卧而卒，年四十九。宝庆二年，赠朝奉
郎、直秘阁，赐谥文达。九龄尝继其父志，益修理学，治
家有法，闺门之内，严若朝廷。与弟九渊相为师友，号
“二陆。”